Гюнтер Кунерт
Зимен ден

Превод от немски: Венцеслав Константинов, —

chitanka.info

Стъклено бяло небе без облаче даже. По-ярко

От чистото слънце сияе

Снегът. От черно желязо са — сякаш

Огънати цеви — дърветата голи, несръчно

Изваяни. Най-слабият полъх на вятъра

Пронизва до кости.

Зад покритото с ледени шарки стъкло

На тихия дом (лек дим се извива над покрива)

Се мярка човешко лице.

Към

Живеещия там в уединение

Поглежда случайният пътник

Със завист; забравил,

Че безследно, подобно на зимния ден,

Като снега и дърветата, ще се стопи,

Който живее самотно.

1965

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.